2.  ลักษณะการประกอบธุรกิจ

    1.  ประวัติความเป็นมา

บริษัท สมิติเวช จำกัด (มหาชน) ก่อตั้งโดยกลุ่มนักธุรกิจและกลุ่มแพทย์ จดทะเบียนเป็นบริษัทจำกัด
ในนามของ “บริษัท สุขุมวิทเวชกิจ จำกัด” เมื่อวันที่ 28 ธันวาคม 2519 มีทุนจดทะเบียน 20
ล้านบาท และมีสำนักงานใหญ่ตั้งอยู่ที่ 133 สุขุมวิท 49 (ซอยกลาง) แขวงคลองตันเหนือ เขตวัฒนา
กรุงเทพฯ 10110 บริษัทฯ ได้ก่อสร้าง “โรงพยาบาล
สมิติเวช” และเปิดให้บริการเมื่อเดือนมิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ ได้นำหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทยเมื่อปี 2532
ต่อมาเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
และแปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สอง ชื่อ “โรงพยาบาลสมิติเวช
ศรีนครินทร์” และเปิดให้บริการเมื่อเดือนพฤศจิกายน 2540

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) เสริมสร้างจุดเด่น พัฒนาการบริการใหม่ (New Products)
รวมทั้งการปรับปรุงระบบการบริหารจัดการและระบบงานสนับสนุน (Back Office) ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ

เมื่อวันที่ 18 พฤษภาคม 2543 บริษัทฯ พร้อมด้วยโรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท
Bureau Veritus (Thailand) เมื่อวันที่ 16 ธันวาคม 2546
ได้รับการรับรองกระบวนการคุณภาพโรงพยาบาล จากสถาบันพัฒนาและรับรองคุณภาพโรงพยาบาล
(The Institute of Hospital Quality Improvement & Association (HA –
Thailand)) และเมื่อวันที่ 23 สิงหาคม 2547 โรงพยาบาลสมิติเวช สุขุมวิท ได้รับรางวัล
Prime Minister’s Export Award ประเภทบริการดีเด่นประจำปี 2547 (Most
Recognized Service 2004)

ในส่วนของโครงสร้างเงินทุน บริษัทฯ ดำเนินการเพิ่มทุนมาเป็นลำดับ
เพื่อนำมาขยายกิจการของบริษัทฯ ล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่
27 พฤศจิกายน 2544 ได้มีมติให้บริษัทฯ ดำเนินการเพิ่มทุนจากเดิม 600 ล้านบาท
โดยออกหุ้นสามัญเพิ่มทุน 40 ล้านหุ้น มูลค่าที่ตราไว้หุ้นละ 10 บาท รวม 400 ล้านบาท
โดยจำหน่ายในราคาหุ้นละ 8 บาท ทำให้บริษัทฯ มีทุนจดทะเบียนทั้งสิ้น 1,000 ล้านบาท ซึ่งบริษัทฯ
ได้จดทะเบียนเพิ่มทุนชำระแล้วเมื่อวันที่ 3 มกราคม 2545

และในการประชุมผู้ถือหุ้นครั้งเดียวกันนี้ ที่ประชุมได้มีมติอนุมัติให้บริษัทฯ
สามารถออกหุ้นกู้ประเภทมีหลักประกัน และ/หรือไม่มีหลักประกัน ภายในวงเงิน 2,000 ล้านบาท
หรือในสกุลเงินอื่นในจำนวนที่เทียบเท่า มีอายุไม่เกิน 10 ปี นับจากวันที่ออกหุ้นกู้
โดยเสนอขายภายในประเทศ และ/หรือต่างประเทศ ให้แก่ประชาชนทั่วไป และ/หรือ
ผู้ลงทุนประเภทสถาบัน และ/หรือ ผู้ลงทุนโดยเฉพาะเจาะจง
ทั้งนี้ได้มอบหมายให้คณะกรรมการบริษัทฯ หรือบุคคลที่ได้รับมอบหมายจากคณะกรรมการบริษัทฯ
มีอำนาจกำหนดเงื่อนไขและรายละเอียดอื่นๆ
อันจำเป็นและสมควรที่เกี่ยวข้องกับการออกและเสนอขายหุ้นกู้
รวมทั้งสามารถออกและเสนอขายหุ้นกู้ทั้งหมดในคราวเดียว หรือหลายคราวก็ได้
ซึ่งคณะกรรมการบริษัทฯ ได้รับนโยบายดังกล่าวไปพิจารณาดำเนินการในโอกาสที่เหมาะสมต่อไป

ในเดือนมิถุนายน 2547 บริษัท กรุงเทพดุสิตเวชการ จำกัด (มหาชน) ซึ่งเป็นผู้ถือหุ้นรายใหญ่
ประกอบธุรกิจโรงพยาบาลเอกชนเช่นกัน ภายใต้ชื่อว่า “โรงพยาบาลกรุงเทพ” มีสาขารวม 11
แห่ง โดยบริษัทดังกล่าวได้เสนอแผนการปรับโครงสร้างการถือหุ้นและการจัดการต่อบริษัทฯ
โดยมีวัตถุประสงค์เพื่อเพิ่มศักยภาพในการแข่งขันและสร้างความแข็งแกร่งในการให้บริการทางการแพทย์ของกลุ่ม
ซึ่งสามารถลดต้นทุนทางการเงินและต้นทุนการดำเนินงานที่ซ้ำซ้อนกัน
สนับสนุนการใช้ทรัพยากรร่วมกันอย่างมีประสิทธิภาพ
ตลอดจนสนับสนุนให้เกิดการจัดระบบบริหารงานและการจัดการของกลุ่มอย่างมีประสิทธิภาพ
ส่งผลให้เกิดการประหยัดต่อขนาด (Economy of Scale)
รวมทั้งเสริมสร้างให้มีศักยภาพทางการเงินที่แข็งแกร่ง และการเอื้อประโยชน์ร่วมกันในหลายๆ ด้าน
(Synergy) เพื่อเตรียมพร้อมและรองรับนโยบายการออกนอกระบบราชการของโรงพยาบาลรัฐ
และการลงทุนของนักลงทุนต่างชาติในธุรกิจรักษาพยาบาล (Healthcare Sector)
รวมทั้งการสอดรับกับนโยบายของรัฐบาลในการผลักดันประเทศไทยให้เป็น
“ศูนย์กลางการดูแลสุขภาพของเอเซีย” (Medical Hub of Asia)

แผนการปรับโครงสร้างการถือหุ้นและการจัดการของบริษัทฯ มีหลักการและวิธีการ
ซึ่งกล่าวโดยสรุปได้คือ บริษัท กรุงเทพดุสิตเวชการ จำกัด (มหาชน)
ได้ทำคำเสนอซื้อหลักทรัพย์ทั้งหมดของบริษัทฯ (Tender Offer) จากผู้ถือหุ้น
โดยชำระค่าตอบแทนเป็นหุ้นสามัญเพิ่มทุนของบริษัท กรุงเทพดุสิตเวชการ จำกัด (มหาชน)
โดยมีราคาเสนอซื้อเป็นอัตราส่วนเท่ากับหุ้นของบริษัทฯ จำนวน 1 หุ้น มูลค่าที่ตราไว้หุ้นละ 10
บาทต่อหุ้นของบริษัท กรุงเทพดุสิตเวชการ จำกัด (มหาชน) จำนวน 2 หุ้น มูลค่าที่ตราไว้หุ้นละ 1
บาท โดยคำเสนอซื้อหลักทรัพย์ครั้งนี้จะไม่มีทางเลือกที่เป็นตัวเงิน

นโยบายของแผนการปรับโครงสร้างการถือหุ้นและการจัดการดังกล่าวภายหลังการควบรวมกิจการ
ยังคงให้บริษัทฯ ดำเนินกิจการภายใต้นิติบุคคลเดิม
และโรงพยาบาลแต่ละแห่งยังใช้ชื่อเดิมในการประกอบกิจการ
โดยไม่เปลี่ยนแปลงโครงสร้างการบริหารงานรวมทั้งคณะกรรมการและผู้บริหาร
ไม่มีการโอนย้ายทรัพย์สิน และไม่เปลี่ยนแปลงลักษณะการปฏิบัติงานประจำ
โดยจะเน้นนโยบายในการบริหารงานให้ไปในทิศทางเดียวกัน ทั้งนี้
เว้นแต่การเปลี่ยนแปลงเพื่อประโยชน์ของบริษัทฯ และบริษัท กรุงเทพดุสิตเวชการ จำกัด (มหาชน)
รวมทั้งกิจการในเครือโดยรวม
เพื่อให้เหมาะสมกับภาวะเศรษฐกิจที่เปลี่ยนแปลงไปอย่างมีนัยสำคัญในอนาคต

ที่ประชุมคณะกรรมการบริษัทฯ ครั้งที่ 6/2547 เมื่อวันที่ 28 มิถุนายน 2547
ได้มีมติอนุมัติรับแผนดังกล่าวและนำเสนอที่ประชุมวิสามัญผู้ถือหุ้นครั้งที่ 1/2547 เมื่อวันที่ 4 สิงหาคม
2547 เพื่อพิจารณา ซึ่งที่ประชุมได้อนุมัติแผนดังกล่าวด้วยคะแนนเสียงเป็นเอกฉันท์ คิดเป็นร้อยละ
100 ของจำนวนผู้ถือหุ้นทั้งหมดที่เข้าประชุมและมีสิทธิออกเสียงลงคะแนน

แผนการดังกล่าวใช้ระยะเวลาในการดำเนินการประมาณ 5 เดือน ปรากฏว่ามีผู้ถือหุ้นของบริษัทฯ
รับคำเสนอซื้อหลักทรัพย์ดังกล่าวรวม 56.12 ล้านหุ้น เมื่อรวมกับหุ้นที่ถืออยู่เดิมแล้ว จำนวน 36.79
ล้านหุ้น ส่งผลให้ บริษัท กรุงเทพดุสิตเวชการ จำกัด (มหาชน) ถือหุ้นในบริษัทฯ รวมทั้งสิ้น 92.91
ล้านหุ้น คิดเป็นร้อยละ 92.91 ของทุนจดทะเบียน ทั้งนี้ บริษัท กรุงเทพดุสิตเวชการ จำกัด
(มหาชน)
ได้นำหุ้นเพิ่มทุนดังกล่าวเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย
เมื่อวันที่ 28 ธันวาคม 2547

2.  การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ประชาชนทั่วไปภายใต้ชื่อ โรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ มีคณะแพทย์ผู้เชี่ยวชาญครบทุกสาขา
พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
เปิดให้บริการแก่ผู้ป่วยนอกและผู้ป่วยในตลอด 24 ชั่วโมง

3.  การลงทุนในบริษัทย่อยและบริษัทร่วม

(1) บริษัท เออร์วิ่ง เชอริเดน เอส อี จำกัด

ที่ตั้งสำนักงาน : 523/1 ถนนอโศก-ดินแดง

แขวงดินแดง เขตดินแดง

กรุงเทพฯ 10400

โทรศัพท์ : 0-2378-9231

โทรสาร : 0-2731-7554

ประกอบกิจการ : บริหารและจัดการทรัพย์สินที่เกี่ยวข้องกับธุรกิจรักษาพยาบาล

ทุนจดทะเบียน : 100,000 บาท ประกอบด้วยหุ้นสามัญ 10,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 9,500 หุ้น คิดเป็นร้อยละ 95 ของทุนจดทะเบียน

(2) บริษัท เฟิสท์ เฮ็ลธ ฟู้ด จำกัด

ที่ตั้งสำนักงาน : เลขที่ 8 ซอยประชัญคดี 3 ถนนสุขุมวิท

แขวงคลองตันเหนือ เขตวัฒนา กรุงเทพฯ

โทรศัพท์ : 0-2378-9231

โทรสาร : 0-2731-7554

ประกอบกิจการ : ภัตตาคารและอาหารสุขภาพ รวมทั้งการบริการ

ด้านสนับสนุนต่างๆ ในธุรกิจรักษาพยาบาล

ทุนจดทะเบียน : 7,100,000 บาท ประกอบด้วยหุ้นสามัญรวม 710,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : ถือหุ้น 709,994 หุ้น คิดเป็นร้อยละ 99.99 ของทุนจดทะเบียน

(3) บริษัท โซเด็กซ์โฮ เฮ็ลท์แคร์ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : เลขที่ 23/90 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 7,500,000 บาท ประกอบด้วยหุ้นสามัญรวม 75,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 55,497 หุ้น

คิดเป็นร้อยละ 74 ของทุนจดทะเบียน

(4) บริษัท รวมแพทย์ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล

ต.ศรีราชา อ.ศรีราชา จ.ชลบุรี 20110

โทรศัพท์ : 0-3832-4100, 0-3832-4111

โทรสาร : 0-3832-4963

ประกอบกิจการ : โรงพยาบาลเอกชนขนาด 100 เตียง ในนาม

“โรงพยาบาลสมิติเวช ศรีราชา”

ทุนจดทะเบียน : 187,510,000 บาท ประกอบด้วยหุ้นสามัญ จำนวน 18,751,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 5,625,000 หุ้น คิดเป็นร้อยละ 30 ของทุนจดทะเบียน

(5) บริษัท โซเด็กซ์โฮ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : เลขที่ 23/90 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 5,000,000 บาท ประกอบด้วยหุ้นสามัญรวม 50,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 12,998 หุ้น

คิดเป็นร้อยละ 26 ของทุนจดทะเบียน

(6) บริษัท เนชั่นแนล เฮลท์แคร์ ซิสเท็มส์ จำกัด

ที่ตั้งสำนักงาน : 2 ซอยศูนย์วิจัย 7 ถนนเพชรบุรีตัดใหม่

แขวงบางกะปิ เขตห้วยขวาง กรุงเทพฯ

โทรศัพท์ : 0 2714-2637-40

โทรสาร : 0 2714-0788

ประกอบกิจการ : ให้คำปรึกษาด้านการบริหารงาน ให้บริการห้องทดลอง การตรวจวิเคราะห์

และค้นคว้าเกี่ยวกับยารักษาโรค ให้บริการจัดซื้อสินค้าและอุปกรณ์ รวมทั้ง

ยา เวชภัณฑ์และอุปกรณ์การแพทย์ และอื่นๆ เป็นต้น และบริการประมวลผล

ระบบบัญชี

ทุนจดทะเบียน : 75,000,000 บาท ประกอบด้วยหุ้นสามัญ จำนวน 7,500,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : รวม 1,578,201 หุ้น คิดเป็นร้อยละ 21.04 ของทุนจดทะเบียน

1.  โครงสร้างรายได้

โครงสร้างรายได้ของบริษัทฯ 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2547 2546 และ 2545

  หน่วย:ล้านบาท

+------------------------------------+------+----+-----+---+-----+---+
| ผลิตภัณฑ์ / บริการ                     | 2547 | %  | 2   | % | 2   | % |
|                                    |      |    | 546 |   | 545 |   |
|                                    | ร    |    |     |   |     |   |
|                                    | ายได้ |    | รา  |   | รา  |   |
|                                    |      |    | ยได้ |   | ยได้ |   |
+------------------------------------+------+----+-----+---+-----+---+
| ค่าบริการคนไข้                        | 2,28 | 88 | 1,  | 9 | 1   | 9 |
|                                    | 5.88 | .9 | 768 | 5 | ,50 | 3 |
| ค่าอาหารและเครื่องดื่ม                  |      |    | .50 | . | 9.9 | . |
|                                    | 1    | 0  |     | 7 |     | 5 |
| ส่วนได้เสียในผ                        | 7.19 | .7 | 31  |   | 2   |   |
| ลกำไร (ขาดทุน) ของบริษัทร่วมและบริษัทย่อย |      |    | .16 | 1 | 9.7 | 1 |
|                                    | 8.52 | 0  |     | . |     | . |
| รายได้อื่น                            |      | .3 | 13  | 7 | 27  | 8 |
|                                    | 3    |    | .00 |   | .36 |   |
| กลับรายการขาดท                      | 1.89 | 1  |     | 0 |     | 1 |
| ุนจากการด้อยค่าของที่ดินจากการประเมินราคา |      | .2 | 36  | . | 47  | . |
|                                    | 22   |    | .26 | 7 | .33 | 7 |
|                                    | 8.05 | 8  |     |   |     |   |
|                                    |      | .9 |     | 2 |     | 2 |
|                                    |      |    |     | . |     | . |
|                                    |      |    |     | 0 |     | 9 |
+------------------------------------+------+----+-----+---+-----+---+

  2.5 เป้าหมายการดำเนินธุรกิจ

(1) ทิศทางนโยบาย

ในปี 2543 คณะกรรมการบริษัท สมิติเวช จำกัด (มหาชน)
ได้กำหนดทิศทางนโยบายการดำเนินกิจการของบริษัทฯ และต่อมาในปี 2546
คณะกรรมการได้พิจารณาทบทวนและมีมติยืนยันนโยบายเดิมที่ได้กำหนดไว้ดังนี้

วิสัยทัศน์ (VISION)

บริษัทฯ
มุ่งมั่นที่จะเป็นผู้นำของโรงพยาบาลระดับแนวหน้าของประเทศไทยที่ให้บริการทางการแพทย์ที่ครบวงจรด้วยเทคโนโลยีที่ทันสมัย
มีระบบการบริหารจัดการที่มีประสิทธิภาพ โดยมีการพัฒนาคุณภาพอย่างต่อเนื่อง
ด้วยบุคลากรที่มีความรู้ความสามารถและจริยธรรม
เพื่อเป็นที่ยอมรับและเกิดความพึงพอใจสูงสุดของผู้มารับบริการ แพทย์ บุคลากร ผู้ถือหุ้น และชุมชน

พันธกิจ (MISSION)

เพื่อให้บรรลุถึง VISION ที่ได้ตั้งไว้ บริษัทฯ มีนโยบายและแนวทางปฏิบัติดังนี้

-   ให้โรงพยาบาลมีบริการทางการแพทย์ที่มีประสิทธิภาพและมาตรฐานระดับสากลแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุดของผู้มารับบริการ

-   เป็นศูนย์รวมในการให้บริการทางการแพทย์ที่มีประสิทธิภาพสูง
    ด้วยเทคโนโลยีที่ทันสมัยและมีจริยธรรมเพื่อสนองตอบต่อความต้องการของชุมชนในทุกระดับกลุ่มที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา
    เพื่อคงไว้ซึ่งบริการที่มีคุณภาพและบุคลากรที่มีประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ
    โดยโรงพยาบาลให้การดูแลสุขภาพอนามัยทั้งทางร่างกายและจิตใจ

-   เคารพ ให้เกียรติ และรักษาความลับของผู้มาใช้บริการ
    โดยคำนึงถึงสิทธิประโยชน์ของผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ขององค์กร

-   ศึกษาความต้องการของชุมชน
    ทั้งทางด้านการรักษาพยาบาลและสุขภาพอนามัยอันเกี่ยวข้องกับเทคโนโลยี
    และแหล่งที่มาของการให้บริการสาธารณสุข
    โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ
    ทั้งทางด้านการรักษาและดูแลสุขภาพที่ดีที่สุด
    โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

(2) เป้าหมายในการดำเนินธุรกิจระยะ 3 ปี (2547 – 2549)

-   พัฒนารูปแบบการให้บริการรักษาพยาบาลใหม่ (New Products) อย่างต่อเนื่อง
    โดยได้ดำเนินไปแล้วที่โรงพยาบาลสมิติเวช สุขุมวิท และโรงพยาบาลสมิติเวช
    ศรีนครินทร์ได้แก่

  * ศูนย์สุขภาพสตรี (Woman’s Health Center)

  * ศูนย์มะเร็ง (Cancer Center)

  * สถาบันหัวใจ (Heart Institute)

  * คลินิกทันตกรรม (Dental Clinic)

  * สถาบันโรคตับและทางเดินอาหาร (Liver and Digestive Institute)

  * ศูนย์เลสิก (Lasik Center)

  * สถาบันสุขภาพผิวพรรณ (Samitivej Esthetics Institute)

  * ศูนย์สุขภาพ (Wellness Center)

  * ศูนย์โรคภูมิแพ้ (Allergy Center)

  * ศูนย์เต้านม (Breast Center)

  * ชมรมเบาหวาน (Samitivej Srinakarin Diabetes Center)

-   ปรับหรือ Re-Focus การดำเนินงานโรงพยาบาลเด็กสมิติเวช ศรีนครินทร์ ภายใต้ Concept
    ว่า “โรงพยาบาลของเด็กๆ และครอบครัว”
    โดยได้ขยายขอบเขตการให้บริการของศูนย์กุมารเวช
    ให้บริการบำบัดรักษาโรคเฉพาะทางแก่ผู้ป่วยเด็กอย่างต่อเนื่องให้ครบวงจร และเปลี่ยนชื่อ
    Products นี้เป็น “โรงพยาบาลเด็กสมิติเวช
    ศรีนครินทร์” ซึ่งมีศูนย์รักษาโรคเฉพาะทางที่ได้เปิดให้บริการแล้ว ได้แก่

  * ศูนย์เด็กพิเศษ (Special Needs Child Center)

  * ศูนย์การเจริญเติบโต ต่อมไร้ท่อ และเบาหวานในเด็ก (Growth, Endocrine and
  Diabetes Center

  for Children)

  * ศูนย์คุมน้ำหนักเพื่อสุขภาพ (Health and Weight Control Center)

  * ศูนย์ปัญหาการเรียน (Learning Disorder Center)

  * ศูนย์โรคภูมิแพ้ (Allergy Center)

  * ศูนย์ธาลัสซีเมียและโลหิตวิทยา (Thalassemia and Hematology Center)

  * ศูนย์การได้ยิน (Hearing Center)

-   พัฒนารูปแบบการให้บริการอื่นนอกเหนือจากการให้บริการรักษาพยาบาลเพื่อเพิ่มรายได้อื่น
    (Non Patient Revenue)

-   พัฒนาคุณภาพการให้บริการรักษาพยาบาลและด้านอื่นๆให้ได้ตามมาตรฐานสากลอย่างต่อเนื่อง
    (Ongoing Total Quality Management)

-   ปรับปรุงและซ่อมแซมอาคารและสถานที่ของโรงพยาบาลสมิติเวช สุขุมวิท
    อย่างต่อเนื่องทั้งในแผนกผู้ป่วยนอก (Out Patient Department) และห้องพักผู้ป่วยใน
    (In Patient Wards) และก่อสร้างอาคารโรงพยาบาลใหม่อีก 1 หลัง โดยมีบริษัทฯ
    และบริษัทย่อย เป็นเจ้าของอาคารร่วมกัน ซึ่ง Facility
    ใหม่นี้จะจัดให้มีร้านค้าและภัตตาคาร เพื่ออำนวยความสะดวกให้แก่ผู้ใช้บริการอย่างเหมาะสม
    จะแล้วเสร็จเปิดให้บริการภายในเดือนมิถุนายน 2548 ทั้งนี้จะสนับสนุนให้เกิดรายได้อื่น (Non
    Patient Revenue) ด้วย

-   จัดหาสถานที่จอดรถยนต์ให้โรงพยาบาลสมิติเวช สุขุมวิท เพิ่มเติม

-   ปรับปรุงและตกแต่งอาคารและสถานที่ของโรงพยาบาลสมิติเวช ศรีนครินทร์
    เพื่อรองรับการขยายบริการและตอบสนองความต้องการให้ผู้ป่วยเด็กโดยจะแล้วเสร็จในปี
    2548

-   จัดหาอุปกรณ์การแพทย์ และอุปกรณ์สำนักงานที่ทันสมัยมาใช้งานเพิ่มเติม และทดแทนอุปกรณ์เดิม

-   พัฒนาบุคลากรทุกสาขาและทุกระดับอย่างต่อเนื่อง
    โดยจัดการฝึกอบรมและสัมมนาให้ความรู้ทางด้านวิชาชีพ ความรู้ที่เกี่ยวข้องกับการปฏิบัติงาน
    เทคโนโลยีใหม่ และความรู้ทั่วไป รวมทั้งสนับสนุนการพัฒนาทางวิชาการทางการแพทย์
    และพยาบาล ตามโครงการการศึกษาต่อเนื่อง (Continuing Medical Education)
    ของแพทยสภา

-   สร้างสาธารณประโยชน์ให้แก่สังคมอย่างต่อเนื่อง เช่น การให้การสนับสนุน
    และร่วมมือกับองค์กรการกุศลต่างๆ
    การจัดการประชุมวิชาการให้แก่แพทย์และพยาบาลทั่วประเทศ
    รวมทั้งการจัดการบรรยายให้ความรู้ด้านการแพทย์แก่ประชาชนทั่วไป
    และการจัดหน่วยแพทย์เคลื่อนที่ไปให้การรักษาพยาบาลแก่ชุมชนต่างๆ เป็นต้น

-   ร่วมมือกับโรงพยาบาลพันธมิตรในเครือข่ายเพื่อพัฒนาธุรกิจร่วมกันอย่างต่อเนื่อง